
Corte na Serlimar: 

No por stroba un hoben di re-socialisa su mes 


RECIENTEMENTE tabatin un veredicto den Corte di 
e caso cu un trahador, representa pa abogado Demis II- 
les, a cuminsa contra Serlimar, representa pa abogado 
Vito Carlo, pa motibo di un contract sera cun’e cu no a 
wordo honra. 

A tuma e hoben Ricardo Thomas den servicio pa traha 
riba truck pa recoge sushi na inicio di mei, pero ora cu 
Serlimar a haya dato di su registro di castigo, a dicidi di 
anula e acuerdo. Esaki pasobra den e documento firma 
tin un regla poni cu si e tabata envolvi cu husticia, e acu- 
erdo por wordo anula. 

Pero Huez a conclui cu a haya e informacion di un for- 
ma indebido pa cual e demanda di Ricardo Thomas a ser 
acepta y Serlimar mester tum’e bek na trabou. 

Serlimar den Corte a bisa cu no a retira Thomas “op sta- 
ande voet”, pero a anula e contracto. Den e contracto tin 
un regla poni cu si resulta cu e tin un pasado penal, Ser- 
limar lo no cumpli cu e acuerdo firma. 

Den ley tin un provision cu ta splica cual tercer parti- 
donan, cu tin di haber cu un tarea publico, por haya e 
informacionnan adicional, cu no t’esun di papel di buena 
conducta. Ta trata di institucionnan cu pa motibonan di 
interesnan publico por haya e documentonan hudicial 
(registro di castigo). 

Den casonan di personal, por suministra informacionnan 
solamente na hefenan di trabou y ambtenaarnan hefe di 
Aruba (Director di Directie Personeel en Organisatie). 
Pues e ley aki no ta duna autoridad na Procurador Gen- 
eral pa suministra informacion na Director di un entidad 
publico manera Serlimar. 

No a keda proba tampoco cu e informacionnan di Ricardo 
Thomas a wordo suministra pa motibo di un interes pu- 
blico, cual ta un condicion pa pasa e informacionnan aki. 

Serlimar a bisa durante tratamento di e caso cu nan no 
kier tuma den servicio personanan cu tin un pasado cu 
husticia, pa evita cu nan ta wordo asocia cu e pasado 
treciendo problema pa Serlimar. Di esaki ta saca afo cu 
no ta papia di interes publico. 

Corte ta bisa cu e funcionario concerni di Gobierno mes- 
ter evalua si un pasado penal ta forma un problema pa 
un empleado por cumpli cu su trabou, sin cu mester duna 
informacion na tercero di e registro penal. 



Den e caso aki no ta bay p’e papel di bon conducta en- 
trega dor di PG y cual e mesun Ricardo Thomas a entrega 
na Serlimar. 

Loke ta un problema t’e informacionnan di registro di 
castigo di Ricardo Thomas cu Serlimar despues a haya 
for di “justitiele documentatiedienst”. 

A duna Serlimar, esakinan en contra di provisionnan di 
ley. Corte ta bisa cu Serlimar no tabata autorisa pa haci 
uzo di e informacionnan adicional cu el a ricibi di forma 
ilegal, contra di Ricardo Thomas. 

Corte ta splica cu e ley en cuestion ta pa preveni cu infor- 
macion di pasado penal di personanan por wordo sumin- 
istra di forma ilimita na tercero, of ken cu ta, y di forma 
aki strobando re-socialisacion di e hendenan aki den e 
comunidad. 

Esey ta masha importante den e caso manera esun di Ri- 
cardo Thomas, unda cu el a comete e delitonan ocho aña 
pasa ora cu ainda e tabata un menor di edad. 

Si permiti Serlimar haci uzo di e informacionnan aki, 
Thomas ta wordo perhudica den su interesnan, cu ley 
hustamente ta trata di protege. P’esey e uzo di e informa- 
cionnan ey ta ilegal pa cu Thomas. 

P’e motibo ariba menciona, e acuerdo laboral ainda ta 
valido pa cual mester sigui pague su salario te ora cu e 
relacion di trabou keda finalisa di un forma legal. 

Comercicmteitcm di Pos Chiquito ta sinti 
nan mes perhudica pa Green Corridor 

Nan kier pa DOW yuda nan 



COMERCIANTENAN di Pos 

Chiquito ta sinti cu nan a wordo 
masacra. Construccion di Green 
Corridor a trece hopi problema pa 
nan y hasta tin negoshi cu mester a 
cera nan porta y awor ta bay wordo 
bendi na vindishi. 

Awor nan no por wanta mas, paso- 
bra despues di dos aña y diferente 
combersacion nada a wordo haci ai- 
nda, pa cual nan a yama un confer- 
encia di prensa durante cual nan a 
expresa nan preocupacionnan. 

A splica cu Green Corridor ta un 
bunita proyecto, pero alabes a per- 
cura pa daño tambe cu nan ta sinti 
cu falta di entrada pa nan negoshi. 
Desde diseño di Green Corridor a 
cera practicamente tur caminda cu 
ta bay na banda y a laga solamente 
algun crusada grandi habri. 

E consecuencia di esaki ta wordo 
sinti principalmente dor di com- 
erciantenan na Pos Chiquito parti 
pariba, unda no tin un punto unda 
esnan cu ta bini di Playa por baha 
y bay cerca nan sino mester pasa 
completamente rond. 

No solamente esey practicamente 


no a laga espacio di parkeer n’e ne- 
goshinan. Asina por ehempel Rey 
Hing Supermarket mester a pasa 
den basta dolor di cabes pa haya al- 
gun espacio su dilanti pa parkeer. 

Asina mes e negoshi a cay drasti- 
camente compara cu antes, ora cu 
e autonan tabatin un entrada su 
dilanti. E clientenan ta prefera pa 
sigui core y yega Savaneta, unda si 
por baha na banda. 

Negoshinan cu a keda perhudica 
ta Oduber Welding Shop, Elgina 
Cleaning, JaySanne Boutique, Lab- 
oratorio Familiar, Tia Rosa Snack- 
bar, Franco Barbershop, JJ Lottery, 
Rey Hing Supermarket, dos oficina 
di dokter y Botica Aloe. 

“E Green Corridor a mata e comer- 
ciantenan aki,” un di e comercian- 
tenan a expresa. 

E grupo tin un plan cu nan a pre- 
senta n’e mandatario concerci. Nan 
ta spera cu DOW por sinta cu nan y 
scucha nan sugerencianan. 

“Nos kier atencion y nos kier solu- 
cion,” a wordo bisa. Nan a bisa cu 
solamente mester entrada pasobra 
salida, nan por uza e parti patras. 
Algo manera cu a haci na Young 
Fellow. 

E situacion reinante a pone cu un 
di e negoshinan a cera su porta y ta 
poni pa wordo poni den un bid pu- 
blico. Di e forma aki comercio chiki- 
to no por crece. Pedro Kock, doño 
di un edificio chikito cu diferente 
negoshi den dje a bisa cu loke nan a 
haci cu Pos Chiquito ta un crimen. 



“Nan a masacra tur 
negoshi di Pos Chiquito. 
Nos ta pidi atencion di 
Gobierno y instancianan 
concerni, pa saca un 
man pa yuda comercian- 
tenan di Pos Chiquito cu 
a sufri hopi daño. 
Nos kier entrada pa 
ambos banda, pa alivia 
e situacion,” Kock a bisa. 

Banda di e problema ariba mencio- 
na, a kita tur posibilidad pa stacio- 
na, poniendo baranca, cu ta stroba 
clientenan di staciona y drenta un 
di e negoshinan. Esaki no ta husto, 
Pedro Kock a bisa. 

E comerciante Tia Rosa, kende su 
snacktruck ta situa banda di ca- 
minda, tambe a sinti e efecto cu e 
caminda a wordo cera. 

Mescos cu otronan el a pidi sola- 
mente un entrada cu e hendenan 
por yega n’e negoshinan chikito, 
y tambe esnan panort di caminda 
manera Boticia Aloe. 

Delegacion di Reino a reuni cu 
Secretario General di Nacionnan Uni 



ESAKI ta un siman yen di reunion y encuentronan 
pa Prome Minister di Aruba Evelyn Wever-Croes. 
Durante e siman aki, Prome Minister ta na New 
York pa asisti varios reunion y evento di nivel halto 
n’e di 74 Reunion General di Nacionnan Uni. 

Un delegacion di Reino Hulandes consistiendo di 
Rey Willem Alexander y Reina Maxima, Premier 
di Hulanda, Mark Rutte, Prome Minister Evelyn 
Wever-Croes di Aruba, Prome Minister, Eugene 
Rhuggenaath di Corsou y Prome Minister Marlin- 
Romeo di Sint Maarten. 

Minister Blok di Relacion Internacional, Minister 
Kaag di Comercio Internacional y Cooperacion pa 
Desaroyo, Minister Niewenhuizen di Infrastructu- 
ra y Maneho di Awa, Minister Bruins di Salubridad 
y Sport, y di Aruba Minister Lampe di Educacion, 
Ciencia, y Desaroyo Sostenibel. 

Diamars a tuma lugar un reunion cu Secretario 
General di Nacionnan Uni señor António Guterres 
hunto cu Rey Willem Alexander y Reina Maxima, y e 
Prome Ministernan di Aruba, Corsou, St. Maarten, 
Hulanda y Ministernan Hulandes Kaag y Blok. 


Durante e reunion Rey Willem Alexander y cada 
Premier a trece e puntonan dilanti corespondiente 
na cada pais. 

“Ami a gradici Nacionnan Uni pa sostene nos 
como pais chikito pa nos ta fuerte pa para 
riba propio pia. Mi a invita Nacionnan Uni, 
p’e proyectonan cu nan mester ehecuta den 
paisnan grandi, nan test nan cerca nos prome 
y asina nan ta yuda nos. 

Especialmente riba tereno di combati prob- 
lemanan social, specialmente violencia con- 
tra mucha y hende muher, integridad y bon 

gobernacion, inovacion y e-Government”, 

Prome Minister a duna di conoce. 

Señor António Guterres a keda hopi impresiona cu 
e informacionnan cu el a ricibi for di e delegacion 
Hulandes y a expresa cu esaki tabata un bon re- 
union cu sigur lo wordo teni den plannan di Na- 
cionnan Uni. 

Insulta un agente 
policial por costa 
bo libertad: 

Homber 
deteni na 
Lekker 
madruga 



DIAHUEBS madruga 
Polis a bay Lekker Bar 
Restaurant posiblemente 
relaciona cu e orario cu 
nan mester cera. Algo cu 
diariamente Polis a bin ta 
haci, pero ta sigui ta den 
operacion. 

Un homber n’e estableci- 
mento kizas no gusta Po- 
lis of e motibo cu nan ta- 
bata eynan y a bay over 
na insulta e agentenan. 
Mas cu claro esaki no a 
cay den bon tera cerca e 
agentenan, y a bay over 
na detene pa insulto. 
(belediging). 

Ora cu e persona a ripara 
cu e agentenan lo no a 
gusta, e lo a trata na cam- 
bia cos, pero ya tabata 
laat. 

E1 a wordo poni den boei 
y poni na suela boca abou, 
wardando Transportwagen. 


Atraco Team a haci detencion na Sero Patrishi 



AYERA mainta, na un cas na 
Sero Patrishi, Team di Atraco 
a detene e Arubiano S.Peña di 
42 aña en conexion cu un atra- 
co. 

Tambe e team investigativo a 
haci entrada hudicial n’e cas 
na Sero Patrishi, pero no a 
haya nada contra ley. 


E.o. a busca e arma di candela, 
cu Peña lo a usa den e atraco 
aki den Caya Danza. 

Di parti di Vocero Policial, el a 
duna di conoce cu esaki t’e di 
39 detencion di Atraco Team 
pa loke ta aña 2019. Di e 39 
detencionnan aki, 29 ta Aru- 
biano. 



Pour far ltw f u! 

Reina Maxima a 
duna raportahe di 
su trabounan como e 
"Special Advocate" 
di Nacionnan Uni 

UN evento, cu Prome Minister Evelin Wever Croes a expresa di 
tabata sumamente ameno y interesante durante e di 74 Reunion 
General di Nacionnan Uni (‘General Assembly) na New York, 
tabata e evento organisa pa Reina Maxima na unda cu Reina 
Maxima a duna un raportahe hopi amplio di su trabounan como 
e “Special Advocate” di Nacionnan Uni. 

Reina Maxima, 10 aña pasa a wordo apunta como “Special Advo- 
cate” di Nacionan Uni cu e mision pa logra inclusion financiero. 
Su meta ta pa mas y mas hende na mundo tin aceso na cuen- 
tanan bancario. 

Esaki ta duna e hende e caminda pa independencia. Reina Max- 
ima a presenta un reportahe di su trabounan impresionante den 
varios parti di mundo. 

Melinda Gates tambe a conta di su expereincia cu Reina Maxi- 
ma. 

“Esaki tabata un presentacion hopi impresionante. E trabounan 
cu Reina Maxima ta desplega ta hopi importante y necesario p’e 
ser humano haya su lugar central den nos mundo”, Prome Min- 
ister Evelyn Wever-Croes a duna di conoce. 

Riba e potret ta mustra cu Prome Minister Evelyn Wever Croes 
tabata sinta banda di su Mahestad Willem Alexander, kende at- 
entamente tabata atende e presentacion di Reina Maxima. “Un 
Rey hopi orguyoso di su casa”, Prome Minister a expresa. 

Riba potret, nos a tuma nota di presencia di Minister Rudy 
Lampe, pero kende a invit’e? Nos no por kere cu ta riba gasto 
di Rey Willem Alexander el a bay, pero riba gasto di Gobierno 
di Aruba. E tabata kier un snoepreisje. Probecha awor, pasobra 
despues di bah’e, hamas y nunca e lo bolbe como mandatario. 

Reunion cu Rey Willem Alexander: 

A reitera e importancia di ta parti di Reino 



UN siman, segun Prome Minister Evelyn 
Wever-Croes a expresa, cu reunion y even- 
tonan fuerte, largo pero hopi fructifero pa nos 
pais, na unda cu Prome Minister di Aruba ta 
formando parti di e delegacion di Reino cu ta 
consisti di Su Mahestad Willem Alexander, 
Reina Maxima, e 4 Prome Minister di Reino 
Hulandes y algun Mininster den Reino. 
Prome Minister hunto cu e delegacion Hulan- 
des ta asistiendo n’e di 74 Reunion General di 
Nacionnan Uni (‘General Assembly) na New 
York. Entre tur e reunionnan na New York, 
tabatin un reunion cu Rey Willem Alexander. 
Tur 4 Prome Minister di Reino tabata den e 
reunion aki. Esaki, segun Prome Minister ta 
considera, tabata un reunion importante den 
cual a reitera e importancia di ta parti di Re- 
ino. 

“Di mi parti mi a trece padilanti cu nos ta tra- 
hando duro pa logra e metanan financiero pro- 
poni den e protocol, loke nos mester ta tempo 
y espacio. No ta facil, pero nos ta bayendo den 
bon rumbo y mas importante, nos ta atendi- 
endo e retonan nos dilanti. Nos ta trahando 
tambe riba logra un presupuesto balansa pa 
prome biaha den hopi tempo. Esaki lo trece 
trankilidad den termino mediano y largo y 
Hulanda ta realisa esaki tambe. 

E reunion a bay hopi bon, cu bon palabra- 
cionnan pa futuro”, ta palabranan expresa pa 
nos Prome Minister Evelyn Wever-Croes. 

AHATA cu platcaforma pa 
aplicante di trabou local 

En conexion cu celebracion di Dia Mundial di Turismo cu e aña aki e 
tema ta: ‘Turismo y trabou, un mihor futuro pa nos tur’, Aruba Hotel & 
Tourism Association (AHATA) a crea un plataforma nobo pa aplicante 
di trabou local cu no ta rekeri permiso di trabou. 

A identifica cu na Aruba tin varios manera pa mira publicacion di va- 
caturanan pa empleo, pero no tin un lista di candidatonan buscando 
trabou. 



STATE N VAN ARUBA 


OPENBARE VERGADERING 0P20KT0BER 2019OM 
08:30UURV.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 


Agenda: 

De beslissing van de regering om het door de Staten goedgekeurde ontwerp voor 
een Landsverordening houdende wijziging van de Landsverordening Aruba 
Tijdelijk Financieel Toezicht (vastelling begrotingsnormen 2019-2021) niette 
beckrachtigen (IS/28/19-20, d.d. 18 September 2019 


De Griffier, 
drs. J .1. Williams 


Aruba su industria di hospitalidad y turismo t’e pilar economico mas im- 
portante di nos economia, e parti di empleo y forsa laboral ta un factor 
crucial. Sinembargo, tin hopi vacatura cu ta keda habri pa hopi tempo 
sin haya candidato adecua. 

AHATA kier facilita coneccion entre e miembronan di AHATA su de- 
partamentonan di Recurso Humano como e comunidad local buscando 
trabou. 

Pa medio di ahata.com lo ofrece varios posibilidad pa conecta candi- 
datonan adecua, profesional y studiante, cu trabounan disponibel den 
turismo. 

Riba e pagina di Careers di ahata.com por haya lista di e vacaturanan 
disponibel den sector di hospitalidad y turismo bou miembronan di AHA- 
TA. Tur siman por bishita e pagina pa updates di vacaturanan nobo. 
Awor AHATA ta introduci un aspecto nobo riba e pagina di Careers, 
cual ta ofrece posibilidad pa profesionalnan local interesa pa uni n’e 
forsa laboral di turismo por publica nan informacion. 


APUBA 

( 3 £ 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


E departamentonan di Recurso Humano lo tin aceso n’e seccion nobo. 
E intencion ta pa yuda conecta companianan den turismo cu candida- 
tonan local di nan preferencia basa riba e experticio nesesario. 
Personanan interesa por manda CV pa AHATA na careers@ahata.com. 
mencionando specialisacion y area di interes, esaki lo wordo añadi n’e 
pagina ‘Conectando Localnan’. 

Ademas AHATA lo haci un inventario di e vacaturanan pa core stage 
den e industria di turismo pa studiantenan di tur nivel. Di e forma aki 
e ta bira mas eficiente pa haya e tipo di informacion acesibel y pa studi- 
antenan considera pa core stage den industria. 

E pagina www.ahata.com/careers tambe lo inclui un opcion pa CV di 
stagairenan y nan interes. Esaki lo facilita miembronan di AHATA y 
nan departamentonan di Recurso Humano pa conecta cu studiantenan 
mas liher. 

AHATA su meta ta pa facilita miembronan di AHATA pa yena e va- 
caturanan cu tin habri mas liher. Pa mas informacion por tuma contacto 
cu AHATA via careers@ahata.com . 

Riba dia Mundial di Turismo, AHATA ta felicita tur su miembronan, 
empleadonan y tur cu ta labora y ta parti di e pilar economico mas im- 
portante di nos economia cu ta nos industria di turismo. 

Na comienso di siman na New York: 

Prome Minister 
Wever-Croes a reuni 
cu lidernan muher y 
ehecutivonan di Wall 
Street y sector priva 



NA comienso di e siman di Asamblea 
General na Nacionnan Uni na New York, 
Prome Minister Wever-Croes a reuni cu 
lidernan muher y ehecutivonan di Wall 
Street y sector priva, unda cu el a pre- 
senta e vision di Aruba pa desaroya pi- 
larnan nobo di economla, y particular- 
mente un economia di conocemento. 

Den e seno aki a explora colaboracionnan 
nobo unda cu Aruba por ofrece un situ- 
ación win-win pa inversionistanan cu ta 
sostene desaroyo sostenibel. 




Tin hopi interes y oportunidad pa part- 
ner cu Aruba riba tereno di social inova- 
cion pa desaroya solucionnan pa retonan 
riba tereno di educacion, futuro di tra- 
bou, cambio di clima y derecho di hende 
muher. E evento a wordo haci posibel 
danki na Fiduciary Trust International. 

“Esaki tabata un desayuno combina cu 
un reunion cu mi a organisa na unda cu 
mi a comparti e historia y visionnan di 
Aruba cu esnan presente y na unda mi a 
haya e oportunidad tambe pa scucha di 
nan nan tin interes den Aruba pa yuda 
crea desaroyonan specialmente den tec- 
nologia p’asina crea mas transparencia y 
integridad. Cu e reunionnan aki, Aruba 
ta wordo promove mas ainda cu e speran- 
sa cu nos lo haya ayudonan pa crea mas 
desaroyo y posibilidad pa nos pueblo”, 
Prome Minister a duna di conoce. 

Hunto, Aruba Bank y Fitville tey pa 
celebra fitness, nos comunidad, y bida 



Aruba Bank un biaha mas ta sostene e 
evento di Fitville, considerando e Fes- 
tival di Fitness di 3 (tres) dia como e 
mihor competencia funcional di fitness 
aki na Aruba. 

E motibo principal tras di e evento aki 
ta pa stimula personanan pa ta activo, 
come saludabel y pa pasa tempo balio- 
so cu famia y conocirnan haciendo ac- 
tividadnan sano. 

Fitville Functional Fitness Competi- 
tion a conta aña pasa cu un total di 
2,500 (dos mil cinco cien) bishitante y 
mas di 100 (cien) atleta local y inter- 
nacional di diferente pais y gym. 

Deporte ta un di e areanan di enfoque 
cu Aruba Bank ta conoci p’e. 

Nos ta contento di un biaha mas por 
sostene eventonan cu ta promove bi- 
enestar fisico y mental, manera Fit- 
ville Functional Fitness Competition. 


Let’s Celebrate 
Coffee! 


SEPTEMBER 29 


th 


*iA|1 


Nati 


iq 


cor 


Any coffee beverage of any size, same flavor at 
Starbucks Renaissance Mallfrom 1 lam- Ipm, 
Starbucks Renaissance Marketplace and 
Starbucks Paseo Herencia from 12 - 2pm 


OCTOBER 1 


St 


Any coffee beverage of any size, 
same flavor between 12 - 2 pm 
at al! Starbucks stores 


Starbucks Renaissance Mall from 9 -10 am 
Starbucks Renaissance Marketplacefrom 10-11 am 
Starbucks Paseo Herencia from 2 - 3pm 


For more info please visit: 


You 





BuyOneGetOne 

Lider di fraccion di POR den Parlamento, drs. Marisol Lopez-Tromp 

Ta importante pa sa cual Ve rol y tareanan 
specifico di tur actor den proyecto di hospital 


DURANTE un encuentro den sala di 
Parlamento cu caracter di urgencia cu 
Director di Hospital, Hunta di Supervi- 
sion di Hospital, SOGA (Stichting On- 
roerend Goed Aruba) y AIB (Aruba In- 
vestment Bank relaciona cu e situacion 
peligroso cu a presenta n’e renobacion y 
expansion di hospital, lider di fraccion 
di POR, drs. Marisol Lopez-Tromp taba- 
tin varios pregunta pa trece claridad pa 
pueblo di Aruba. 

E1 a pidi esnan presente pa duna un 
splicacion amplio riba cual t’e situacion 
actual pa loke ta expansion y renobacion 
di hospital, den ki fase ta n’e momen- 
tonan aki, cuanto falta y ki tanto falta pa 
wordo haci? 

Tambe a pidi pa haya un splicacion di 
e ‘meerkosten’ di e construccion. Den 
cuadro di esaki tambe a pidi clarifica- 
cion di loke ta wordo publica den prensa 
unda ta bisa cu pa siman di retraso den 
construccion esaki ta costa nos pueblo 
riba 160 mil florin. Si esaki ta berdad, 
Lopez-Tromp kier haya sa con of ken 
por tene responsabel p’esaki, pasobra 
tur loke tin extra y no tin planea of no 
ta hinca den loke Parlamento anterior- 
mente a aproba, un dia e cuenta aki ta 
bin bek y mester wak con ta bay carga 
esakinan. 

Otro punto cu el a bin dilanti t’e hecho 
cu ta papia cu tin un deficit di 60 cama 
segun declaracionnan di Director di 
Hospital, Ezzard Cilie y drs. Marisol Lo- 
pez Tromp ta puntra con lo bay atende 
cu esaki? Den prensa ta wordo bisa cu 
lo bin cu trailers y lo kier sa si esaki ta 
cuadra cu realidad y si t’asina con esaki 
lo bay ta hinca den otro specialmente 
teniendo e calidad di cuido cu mester 
tene cuenta cune? 

Tambe lider di fraccion di POR a pun- 
tra cuanto ta calcula cu e costo final di 
renobacion y construccion di hospital lo 
ta? 

Recientemente tabatin un ‘overflow’ di 
awa den e parti nobo di hospital cu a 
trece cune dañonan, extra costo y den 


cuadro di esaki Marisol Lopez-Tromp 
kier sa si e dañonan a wordo drecha 
y con ta bay preveni p’e tipo di situa- 
cionnan aki bolbe tuma luga? 

Tambe el a pidi si Parlamento por haya 
copia di eventual raportnan cu Inspec- 
cion di Salud Publico por a realisa na 
hospital, no necesariamente relaciona 
cu construccion, pero riba cualkier otro 
topico. 

Tambe a pidi si por haya raportnan 
specifico riba mantencion, e frecuencia 
y enfoke di trabounan di mantencion. 

E1 a pidi esakinan, pasobra parti di man- 
tencion ta hopi importante y tin perso- 
na, gruponan of departamentonan cu ta 
responsabel p’esaki. 

Den e mesun cuadro aki Lopez-Tromp 
kier sa si tin representante di Infra Team 
y di Minister di Salud den e procedura di 
mantencion? Tambe si tin raportahenan 
traha riba e parti di mantencion y si Par- 
lamento lo por haya un bista den nan? 
Igualmente el a puntra si hospital tin ‘lo- 
gnan’ di mantencion y si e Parlamentari- 
onan por haya un bista den e programa 
di mantencion di hospital? Ken di hos- 
pital ta responsabel pa mantencion? Cu- 
anto hende hospital tin bou su Departa- 
mento Tecnico? Ki tipo di mantencion 
tur e personanan aki ta responsabel pe? 
Cuanto hende di hospital mes ta envolvi 
den e comision di construccion hunto 
cu esnan cu ta dirigi esaki y kico tur ta 
nan funcion y responsabilidadnan? Tin 
frecuentemente revision of inspeccion 
ta tuma lugar den e areanan di construc- 
cion y si loke a sosode no solamente re- 
cientemente, pero tambe anteriormente 
por a wordo mira of preveni? 

Pa loke t’e diseño di hospital, Marisol 
Lopez-Tromp kier sa si hospital mes ta- 
bata debidamente envolvi den e proceso 
den su totalidad y si hospital a bay di 
acuerdo y firma e diseño final di esaki? 
Pa loke t’e profesionalnan cu a firma e 
diseño final, el lo kier sa si nan tur ta- 
bata califica y tin e conocemento pa haci 
esaki? 



Lopez-Tromp a indica cu na comienso 
di e proyecto tabatin capital pa cumpra 
ekiponan medico y lo kier sa ken a paga 
p’esakinan y si ta na tempo pa cumpli pa 
nan por sigui cana manera mester? 
Tambe e Parlamentario di POR a pre- 
senta e preocupacion cu ta reina entre 
usuarionan di hospital cu ta acudi n’e 
parti di Radiologia unda tin diferente 
fan ubica pa combati e holor di diesel 
cu consecuencia cu ta crea un zonido 
casi insoportabel, e lo kier sa con ta bay 
atende cu esaki den futuro? 

Igualmente servicio di Radiologia a wor- 
do suspendi den e dianan recien dor di 
e problematica di e holor, e ta puntra cu- 
anto hende a wordo afecta dor di esaki y 
si por splica con a atende cu esaki y con 
lo bay atende cune den futuro? 

Finalisando, Marisol Lopez-Tromp a 
pidi pa tur presente den e encuentro, pa 
duna un splicacion di e tarea specifico y 
rol di cada un di e actornan den e pro- 
ceso di renobacion y ampliacion di hos- 
pital? 

Diamars dia 1 di october SOGA, AIB, 
Hospital y Hunta di Supervision lo duna 
nan contesta na Parlamento cuminsan- 
do pa 2or di atardi. 

FLP tabatin un encuentro fructifero cu CRF 




DIASABRA 21 di september algun 
miembro di directiva di Fundacion 
Lanta Papiamento a participa n’e 
encuentro organisa pa Carib Re- 
search Foundation. 

Durante e encuentro aki e miembro- 
nan a haya oportunidad pa participa 
na un dialogo habri, critico, respetu- 
oso y profesional relaciona cu e nece- 
sidad di investigacion riba diferente 
area den nos comunidad. 

Na nomber di directiva y demas 
miembro di Fundacion Lanta Pa- 
piamento, nan ta gradici Carib Re- 
search Foundation p’e invitacion y 
nan ta desea nan tur clase di exito. 

Parlamentario Alan Howell (POR) 

Ta importante pa haya sa ken ta para 
responsabel pa loke a pasa na hospital 



Parlamentario Alan Howell du- 
rante encuentro den sala di Parla- 
mento cu tur actor den e proceso di 
renobacion y ampliacion di hospital 
a presenta diferente pregunta rela- 
ciona cu e problemanan cu a tuma 
lugar recientemente debi na un tiki 
awacero cu a cay riba nos isla. 


E1 cuminsa bisa cu loke a pasa na 
hospital ta algo inaceptabel, cu no 
ta un horcan a pasa riba Aruba sino 
un yobida chikito y esaki tabatin un 
efecto asina grandi y ta pesey mes 
pueblo kier haya sa ken ta respon- 
sabel pa loke a pasa. 

E lo kier haya sa tambe con e rela- 
cion ta entre e actornan di e proyec- 
to? 

Esaki pasobra ta increibel cu in- 
stancianan di e caliber di e actornan 
di e proyecto ta bay den publicidad 
y punta dede riba otro y aparente- 
mente no kier carga e responsabili- 
dad di loke ta pasa. 

Un otro pregunta realisa dor di 


Howell ta si a tuma precaucionnan 
p’e tipo di casonan aki no sosode 
mas? 

Alan Howell a bisa cu loke a pasa 
cu e tiki yobida ta afecta e pacien- 
tenan tambe, nan mester sinti nan 
mes sigur y confortabel den hospi- 
tal y lo desea di sa for di hospital 
con lo bay haci pa den futuro e pa- 
cientenan aki no pasa den e mesun 
situacion aki? 

Concluyendo el a puntra con Gobi- 
erno actual ta bay haci si tin cual- 
kier malcomprondomento entre e 
diferente actornan, pa trece un bon 
cooperacion entre nan na bienestar 
di e proyecto di hospital? 


Inscripcion pa Landsexamen 2020 MAVO/HAVO/VWO 


Inscripcion pa Landsexamen 2020 
ta tuma lugar den e periodo di 2 di 
september pa 30 di september 
2019. Entrante 2 di september 2019 
e formulario pa inscribi ta obtenibel 
via e website di Departamento di 
Enseñansa Aruba www.ea.aw (bou 
di letter L di landsexamen). 

Prome cu baha e formulario pa in- 
scribi, por fabor lesa e “Informa- 
tiebrochure Landsexamen 2020”. 

Entrega e formulario hunto cu co- 
pia di tur documento necesario (p.e. 


certificado , diploma y e listanan di 
cifra obteni cu firma oficial) y copia 
di un extracto di registro di Censo 
di Aruba na balie di Examenbu- 
reau, Belgiéstraat 2. 

Tambe mester entrega un copia di 
e prome pagina di e formulario di 
inscripcion yena como prueba cu a 
entrega e formulario di inscripcion. 
Candidatonan cu ta cumpli cu 
tur regla di inscripcion y a pasa e 
“screening” ta wordo notifica pa 
pasa entrega un copia di e recibo 
di pago di por lo menos 1 materia 
(vak). 



Landsexamen 2020 


o o © 


© WWW.EA.AW 


ea.aw 


Si no entrega tur documento necesa- 
rio of si e inscripcion drenta despu- 
es di dia 30 di september 2019, no 
ta procesa e inscripcion. 

Pais den un situacion hopi serio, segun Michael Lampe: 

Carta di CAFt a keda wanta pa President di Parlamente 


TUR indicacion ta duna cu e carta di CAFt a wordo 
manda mas prome, pero a keda wanta dor di e Presi- 
dent di Parlamento. Un carta cu ta indica claramente 
cu finansa di Gobierno NO ta na ordo! Esaki ta de- 
claracion di Parlamentario Michael Lampe reaccio- 
nando riba locual ta tumando lugar den e dianan aki 
relaciona cu e situacion serio di Pais Aruba. 
Claramente por a tuma nota con e Prome Minister di 
Pais Aruba no ta comunicando e berdad cu pueblo. 
Propagando pa mas di 2 aña caba un cos y realidad ta 
otro. Lampe ta di opinion cu pueblo mester sa kico ta 
pasando. 

Un comunicado di Prome Minister di e Gobierno aki 
informando cu su Gobierno, segun CAFt, ta cumpli 
cu e normanan actual, mientras na mes momento un 
carta di CAFt ta drenta pa contradeci esaki contun- 
dentemente. 

Parlamentario Michael Lampe a enfatisa riba e carta 
di CAFt cu a keda wanta. 

Carta di CAFt a keda manda Staten, pero a keda cues- 
tiona na Presidente di Parlamento dicon esaki a keda 
wanta. Esaki sigur algo sumamente delicado na mo- 
mento cu no ta tuma e trabou di Staten na serio. P’e 
Parlamentarionan por haci nan trabou eficientemente 
y cumpli cu pueblo di Aruba. 

Ta bay na wanta e carta asina aki, caminda tin tur in- 
dicacion cu esaki lo a drenta mas prome serca Prome 
Minister di Aruba. Parlamentario Lampe ta indica cu 
e carta aki lo a drenta te diaranson mainta despues 
di llor serca nan na Parlamento. Nificando asina cu 
Gobierno a purba di haci damage control mirando e 
embergadura di un carta asina aki pa nan Gobierno di 
parti CAFt. 

E carta di CAFt ta cuminsa bisando cu finansa publico 
y maneho financiero di pais Aruba “zijn niet op orde’. 
Esaki y hopi diferente punto mas a bin dilanti den e 
carta di CAFt indicando claramente cu Gobierno ac- 
tual ta gastando placa inecesariamente na personal di 
Gobierno pa tuma hende den dienst, falta di cumpli- 
mento na promesanan haci, na protocol nan firma y 
asina aki diferente punto mas pero si ta haci manera 



tur cos ta bon. 


Awe ta bolbe sali na cla cu e Prome Minister di nos 
Pais Aruba ta sali y manda comunicado cu engaño cu 
tur cos ta na ordo, mientras esaki NO ta corecto, ta 
palabranan di Michael Lampe. 

CAFt a manda un carta, esaki ta duidelijk. 

A purba di retrasa e carta aki pa yega Parlamento, 
pero esaki ta den man di fraccion di AVP y ta mustra 
indiscutiblemente cu Gobierno no ta cumpliendo y ta 
p’e motibo ey tin un KB na caminda. 

Den e carta ta specifica netamente cu ta pa culpa di 
e mal maneho di e gobernacion actual. No tin excusa. 
Gobierno tin cu bin dilanti y enfrenta e cos manera 
e ta y comunica na pueblo den tur transparencia. No 
por sigui gaña pueblo di e forma aki y punta dede riba 
pasado. 

Realidad ta concreto, den e puesto anhela a bisa cu lo 
tin un plan pa maneho di Aruba mientras niun hende 
ta wak esaki. Un Gobierno y un Prome Minister cu ta 
biba ta gaña e pueblo ta keda desenmascara den con- 
tenido di un carta devastador. Ningun momento tin 
un carta di CAFt bisando cu nan ta cumpliendo y e 
carta aki lo keda divulga tur caminda p’asina tene e 
pueblo informa di tur e engañonan cu ta sali di parti di 
e Gobierno cu tin actual gobernando nos pais. Michael 
Lampe a conclui. 

Crisis Plan Social (SCP) ta necesario pa combati 
retonan social na un manera integral y sustenibel: 

93% di Proyectonan 
a ricibi nan fondo 
financiero y ta den 
ehecucion completo 


SCP- 


. 1 . 


KT A 


SOCIML CRISISPIAN •r 


Gobierno di Aruba bao coordinacion di Minister 
Glenbert Croes ta trahando incansabelmente 
pa atende cu e retonan social cu nos famianan 
ta pasando aden. Por medio di e Crisis Plan 
Social (SCP) ta trahando cu varios partner riba 
e tereno social, salubridad publico, husticia y 
enseñansa. Na augustus ultimo a haci entrega 
di e di dos raportahe di kwartal di Crisis Plan 
Social na Gobierno y Parlamento di Aruba. 
Alaves a haci bishita na diferente ministerio y 
departamento na Hulanda pa splica e raportahe 
di SCP como tambe e desaroyo di tur 31 
proyecto cu ta cay bou auspicio di Crisis Plan 
Social. 


E retonan social ta hopi. Gobierno di Aruba 
pa medio di Crisis Plan Social y cu ayudo 
tecnico di UNICEF ta atendiendo cu esakinan 
segun un plan integral pa asina yega na 
solucionnan duradero y sustenibel. Segun dato 
ta sigui constata casonan di maltrato, abuso 
of negligencia di mucha como tambe caso di 
violencia domestico. Vision di SCP ta pa limita 
e risiconan cu por tin pa tur mucha, hoben y nan 
famia. Alaves kier maximalisa tur e factornan 
di proteccion pa asina tur mucha y hoben por 
crece den un ambiente sigur y por desaroya su 
mes positivamente mas tanto posibel. 

E Crisis Plan Social su obhetivo ta reinforsa e 
sistema nacional di proteccion di mucha. Den 
e cuadro aki SCP ta adresa e diferente tiponan 
di violencia cu ta y por mina e proteccion y 
siguridad di mucha y hoben na Aruba. 



Den e contexto aki, iniciativanan bao di SCP ta toca diferente 
sector y area di profesionalismo. E proyectonan bao di SCP ta 
ser categorisa den e siete areanan strategico defini pa UNICEF pa 
contra-aresta violencia contra mucha y hoben (grafico 1). For di e 
grafico por mira e sectornan cu cada proyecto ta cay abao. 

Desde cu Parlamento di Aruba a aproba e presupuesto na 
augustus 2018 y e fondonan a bira disponibel november 2018, e 
31 proyectonan individual ta encontra nan mes den diferente fase 
di ehecucion. 


Por menciona cu tin proyectonan cu ya caba a logra 
nan metanan principal y otro, cu pa diferente factor, nan 
ehecucion concreto ainda mester inicia. 


r — — — — — — — — — — — — — — — — — — — — — — — — — — — — — ~\ 

I Tiponan di violencia identifica pa UNICEF ta inclui: I 

1. Maltrato cu por ta fisico, sexual, psicologico/emocional y negligencia dor di mayornan y adultonan den seno familiar; 

2. Bullying (tambe cyber-bullying) cu ta causa repetidamente daño fisico, psicologico y social na mucha y hobennan cu 
ta victima di esaki; 

3. Violencia bao di hoben cu ta involvi den atake fisico cu of sin arma y violencia di gang; 

I 4. iolencia domestico; I 

5. Violencia sexual cual ta inclui rape, acoso sexual, trafico sexual y explotacion sexual on-line; 

6. Violencia emocional caminda cu un menor ta ser denigra, ridiculisa, menasa y intimida, y/of su libertad pa move ta 

| ser restringi y ora mucha y hoben ta testigo di acto di violencia. | 


L 


J 

Social Crisis Plan (SCP) Intersectoral Approach 


IMPLEMENTATION AND 
ENFORCEMENT OF LAWS 


Stappenplan Child Safety 


r \ 

NORMS AND 
VALUES 


Directie Sociale Zaken: 
Massa campagne SCP 


f 

SAFE 

ENVIRONMENT 


FADA - Preventie 
B-Smart programma op 
lagere scholen 


igHiiii iBii 

PARENT AND 

CAREGIVER 

SUPPORT 


Casa Cuna Progreso: 
optimaliseren 
hulpverlening en 
Tienermoederproject 


Opvoedcommissie: 
uitvoering 4-sectoren 
beleidsplan 


Directie Sociale Zaken; 
Centrum Opvoedings- 
ondersteuning Jeugd en 
Gezin 


Heart Centered 
Leadership Foundation 
"Sustainable me" 
training 


FHMDD Fundaction pa 
Hende Muhe den 
Dificultad: 

uitbreiding cacpaciteit 
opvang en begeleiding 


Sector 

legend 

SOC 

JUS 

VGZ 

DVG 

DSZ 

DirOnd 

VGZ 


FADA - Preventie 
B-Smart programma op 
lagere scholen 

Color 



Stichting Kinderhuis 
Imelda Hof (6-14): 
communicatie trainning 
en begeleiding ouders 
van clienten 


Fundacion Guia Mi: 
uitbreiding capaciteit 
gezinsvoogding 


Collaborative 
partnerships DSZ: 
maatschappelijke 
hulpverlening aan 
kwetsbare gezinnen 
met school als vindplats 


Wit Gele Kruis - Stevig 
Ouderschap 


Note: one project could be categorized under more than one UNICEF's INSPIRE strategies 


INCOME AND 
ECONOMIC 
STRENGTHENING 


Jongeren loket: 
arbeidstoeleiding 
bijstandsjongeren 


KIA - Life Coach 
Centrum: nazorg- 
centrum voor ex- 
gedetineerde jongeren 


RESPONSE AND SUPPORT SERVICES 

Stichting Ambiente 

Nobo : uitbreiding 
capaciteit dagverblijf 
verstandelijke 
gehandicapten 

Stichting Kinderhuis 
Imelda Hof (6-14) 

Signs of Safety : 
trainingsessies 
toepassing methode 

Sign of Safety 

Casa Cuna Progreso 

Tienermoederproject 

Centraal registratie 
high riskjongeren 


SVGA"Opzetten van een 
kindergezins 
vervangend tehuis" 

Bureau Sostenemi: 
uitbreiding capaciteit 
optimaliseen service 
verlening 

Stichting Ambiente Feliz 

24 uur zorg voor 
kinderen enjongeren 

Directie Voogdijraad: 
optimalisderen service 
verlening 

Orthopedagogisch 


centrum: invulliing 
onbenutte capaciteit 

Stichting Reclassering 
"Opzetten afdeling 
Jeugdreclassering" 

Stichting Respaldo: 
betere toegankelijk- 
heid en bijscholing 
zorgprofessionals 


Fundacion Guia Mi 

FADA : problematisch 
drugs- en alcohol 
onderzoe 


Directie 

volksgezondheid FACT 
TEAM Kind en Jeugd 

MGZ -Opleiding: 
verpleegkundige 
maatschappelijk 
gezondheidszorg 


Multidisciplinaire 
Centrum: inkopen 
testmateriallen 

JGZ automatisering 

Bureau Leerplicht: 
automatiseering 

Voor en naschoolse 
opvang : bijscholing 
personeel en 
voorlichtingscampagne 

Dir. Onderwijs: 
Optimaliseren 
zorgteams 


EDUCATION AND 
LIFE SKILLS 


Jongeren loket: 
arbeidstoeleiding 
bijstandsjongeren 
Stichting Kinderhuis 
Imelda Hof (6-14): 
Bevorderen 
weerbaarheid, 
veiligheid en zelfkennis 

Heart Centered 
Leadership Foundation 
"Sustainable me" 
trainig' 

Casa Cuna Progreso: 
optimalsieren 
hulpverlening en 
Tienermoederproject 

KIA - Life Coach 
Centrum: nazorg- 
centrum voor ex- 
gedetineerde jongeren 

Stichting Reclassering : 
opzetten afdeling jeugd 
en certificatie/training 
personeel 

FADA -: problematisch 
drugs- en alcohol 
onderzoek 

Voor en naschoolse 
opvang : bijscholing 
personeel en 
voorlichtingscampagne 


Dir. Onderwijs: 
Optimaliseren 
zorgteams 


Ta nota cu por lo general e resultado y impacto di varios 
proyecto den e sectornan di educacion, salubridad y social 
lo bira evidente a medio y largo plaso. Casi tur proyecto a 
ricibi caba nan fondo financiero pa ehecucion. 

Den e raportahe di fin di juli ta 
duna un bista di con leu cada proyecto a yega 
na nan meta. Nos por a constata cu 93% 
di proyectonan ta den ehecucion completo. 

E importancia y urgencia di e proyectonan ta evidente ora 
cu para keto na e tema y desafionan atendi. Por ehempel, 
optimalisacion di e seccion di hoben den KIA concentrando 
riba un trayecto efectivo di (re)integracion den sociedad. 
Ademas, una vez cu nan detencion termina, lo ofrece guia 
dirigi riba e grupo di referencia pa nan por integra y sigui 
desaroya den comunidad. 


Tambe ta facilita un ehecucion 
adecuado di e leerplicht y e stuctura 
organisatorio pa ehecuta e 
proyecto di ley di Meldcode. 

Tin proyectonan cu ta yena buraconan structural den e 
sistema di cuido y guia. Por ehempel, proyectonan di FACT- 
TEAM ta haci posibel pa prome biaha na Aruba pa otorga 
servicio psychiatrico y di addicion den bario den un fase 
tempran na e grupo di hobennan concerni. 

Di otro parti, tin varios proyectonan cu ta haci posibel 
capacitacion/upgrading di profesionalnan cu ta traha 
directamente cu hobennan cu ta den situacion di peliger 


y insiguridad. Otro proyectonan ta dirigi riba crea aceso 
directo na y expande capacidad institucional pa cuido na 
un grupo di mucha y hoben vulnerabel den nos comunidad. 
Esta, esnan cu tin tanto disabilidad mental como fisico y cu 
nan red social ta ser considera no adecuado y/of por forma 
peliger pa nan siguridad y bienestar. 


Tin projectonan ta reinforsa instancianan 
clave di e sistema di proteccion di 
mucha pa elimina listanan di espera y pa tin 
e informacion actualisa y recursonan humano 
necesario pa por atende efectivamente cu e 
proteccion di mucha y hoben na Aruba. 


Colaboracion entre sectornan pa den un forma coordina 
y integral duna servicio ta caracteristica varios proyecto. 
Asina tin proyecto den ehecucion cu ta dirigi na identifica 
y sostene famia vulnerabel di studiante cu via scol ta ser 
señala cu por tin un of otro problema social-emocional cu 
ta stroba su desaroyo na scol. 

Un otro proyecto lo brinda un loket caminda por ricibi 
diferente informacion y aceso na sosten di diferente 
instancianan activo riba e area di educacion y lantamento 
di mucha. 

Esfuersonan den cuadro di SCP entre e partnernan den 
diferente sector ta fungi como un fundeshi solido pa por 
promove y garantisa e proteccion y siguridad di tur mucha 
y hoben na Aruba, por lo cual e continuacion di SCP ta di 
vital importancia pa nos muchanan y nan famia. 

Aruba, 25 di september 2019. 

Join us! 

27 september 2019 
09:00 - 10:00 am 

iClub Kibrahacha 



young school strikers. Show that people of Aruba care. 

People of all ages are welcome! Bring a sign/banner, with your reason(s) for joining us. 


Join us! As individuals we stand alone, together we can make a change! 


Climate change 

is happening! 


There have been major 
droughts. A large area of 
the Amazon has been 
burning for weeks. We are 
having more and stronger 
hurricanes, more flooding 
and storm surges. 200 
species are getting extinct a 
day! 

Young people all overthe 
world are walking out of 
school in the week of 20- 
27 th September to ask 
world leaders to step up 
and take more Climate 
Action. No more false 
promises but emergency 
measures. 

Join us on September 27 th 
for a get-together at Club 
Kibrahacha (Piedra Plat 23) 
9-10 am in support of the 


Clima ta Cambiando awo! 

Ultimo tempo nos a haya hopi calor y secura. E Amazona ta na candela pa simanan largo. Nos tin mas orkan y nan ta 
mas fuerto y largo, mas inundashon. Nos ta perdiendo mas cu 200 especie pa dia! 

Entre 20 pa 27 di september hende hoben tur rond di mundo lo bai sali for di nan skol pa demanda e lidernan di 
mundo pa tuma accion pa salba e clima. No mas promesa falso pero medidanan cu emergencia. 

27 di september entre 9 pa 10 or am. nos ta bin hunto na Club Kibrahacha pa mustra cu e hobennan no ta nan so, cu 
nos ta apoya y sostene nan. Pasobra nan ta luchando pa nan y nos futuro. Hende di tur edad ta bon bini. Esaki ta pa 
nos tur. 

Bin cu banner of borchi y pone e rason dicon boso ta join us. Hunto nos por hasi e cambio! 

Info na #Climateactionaruba of na globalclimatestrike.net 




Sponsored by: 

Irf _ _ Mainta 

#1 Online 

Empleadonan femenino di partnernan di 
Fun Miles a disfruta di pelicula Hustlers! 



DIAMARS ultimo Fun Miles hunto cu su partner 
The Movies Principal y The Movies Renaissance a in- 
vita algun di su empleadonan femenino pa bay wak 
e pelicula ‘Hustlers’ cu presentacion estelar di Jenni- 
fer Lopez. Ademas di e carchi, nan a ricibi tambe un 
‘cheese platter’ cu a consisti di 3 tipo di keshi, crack- 
ers, tequeños, druif y biña. Den un ambiente estilo 
‘wine and cheese’ e 35 damanan reparti entre Princi- 
pal y Renaissance a disfruta di e pelicula di momento 
di JLO. Tur esunnan cu ta desea di mira Hustler por 
cambia nan puntonan di Fun Miles pa carchi! 

Tocante Hustlers 

E pelicula produci pa Lorene Scafaria, ta basa riba un 
articulo cu a sali publica den revista na New York na 
aña 2015 titula ‘The Hustlers at Scores’ skirbi dor di 
Jessica Pressler. ‘Hustlers’ ta conta cu actuacion es- 
telar di Jennifer Lopez, Julia Stiles, Constance Wu y 


cantante Cardi B. Den e pelicula, e protagonista Ra- 
mona (JLO) ta un ‘star stripper’ y ta conta cu admi- 
racion di su coleganan. Na aña 2008 cu economia a 
collapse, Ramona a bin cu un acercamento un poco in- 
usual pa sigui gana placa den e industria. ‘Hustlers’ ta 
un hit mundialmente; Aruba por mir’e na The Movies 
Principal y The Movies Renaissance! 

Fun Miles ta cla pa celebra su 15 aña 

E aña aki Fun Miles ta celebra su 15 aniversario na 
Aruba y ta ‘treat’ e isla tur tipo di evento, campaña y 
promocion. Si bo no kier perde e ‘fun’ sigui nos riba so- 
cial media, bishita funmiies.net of download e App di Fun 
Miles gratis. 

Mas informacion tocante Fun Miles? 

Tuma contacto cu Customer Service na 588 9947 of 
bishita funmiles.net of facebook.com/funmiles. 

BISA ta informa riba Dia Mundial di Curazon 


DIA 29 di september ta Dia Mundial di Curazon. 
Riba e fecha aki hopi pais na mundo ta pone atencion 
riba e salud di e curazon, specialmente riba e pasonan 
cu por tuma pa preveni malesanan di curazon y ader 
(malesanan cardiovascular). 

Malesanan di curazon y ader ta actualmente e causa 
di morto number uno na mundo, segun World Health 
Organization (WHO). Y na Aruba esaki tambe t’e caso. 

E hecho aki no ta un sorpresa pa motibo cu e cantidad 
di persona cu ta sufri di malesanan cronico y/of cu tin 
un of mas factor di riesgo, a aumenta na Aruba y rond 
mundo. 

E factornan di riesgo y malesanan cronico mas comun 
ta: Stress, Obesidad, Falta di Actividad Fisico, Abuso 
di Alcohol, Humamento, Colesterol halto, Diabetes, 
Presion Halto y Enfermedad di Riñon. 

Continuando cu e campaña: ‘Sa Bo Numbernan’, IBi- 
SA ta bay realisa diferente chekeo di salud durante 
luna di september y october. 

IBiSA lo haci chekeo den sector priva, pero tambe ta 
ofrece pueblo en general 6 dia di screening completa- 
mente gratis di Colesterol, cintura y BMI (Body Mass 
Index). Banda di esaki ta duna informacion pa haci 
cambio den e sistema di biba pa uno mas saludabel. 
Fechanan p’e screening pa publico ta lo siguiente: Na 
Centro Deportivo libertador Betico Croes, 

28 di september na Fitville for di 2:00 pa 6:00 PM; Dia 

29 di september na Fitville for di 2:00 pa 6:00 PM. 

Dia 30 di september 2019 na MFA Noord; Dia 1 di oc- 
tober na PriceSmart; 2 di october na MFA Savaneta. 


Dia 3 di october na Superfood. E horario p’e screening 
ta di 9:00 AM te cu 3:00 PM 

IBiSA ta invita henter e comunidad di Aruba pa pro- 
becha y participa na un di e chekeonan di salud. 



Come Bon 


1 Haci Movecion 


mi ta comparti e poder 


#worldheartday § 



SIKTONISA TUR MERDIA, 
M RADIO GALACTICA 99.9 

W4 PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Caminda pa Misa Santa 
Anna ta cera diasabra y 
diadomingo e weekend aki 



DOW a informa parokia Santa 
Anna cu e weekend aki; esta diasa- 
bra 28 september 2019 for di 7or di 
mainta te cu diadomingo 29 sep- 
tember pa llor di anochi ta sera e 
caminda pa drenta iglesia di Santa 
Anna. 

E motibo ta cu DOW lo bay asfalta 
e caminda aki. E ta for di e tienda 
Sherwin Willams na Boegoeroei te 
dilanti di iglesia Santa Anna. 

Pa yega misa Santa Anna tin dife- 
rente opcion. Por parkeer auto ban- 
da di caminda cu ta bay rumbo Sa- 
bana Liber. Y ta pasa via e brug cu 
ta bay Scol Santa Anna. Of ta sigui 
core te yega brug di Madushi banda 
di Veterinary Clinic Noord y ta bay 
zuid drenta St. Aloysius School. 

E portanan di St. Aloysius School 
ta keda habri asina cu por yega te 
den parking lot di iglesia Santa 


Anna. 

Un otro opcion ta bay via e camin- 
da di Hong Wing Super Center y 
bay rumbo Montaña, pasa pariba 
di Huan Zhan Supermarket bay 
Noord. Y ta yega atrobe na St. 
Aloysius School. 

Ta pidi tur parokianonan di San- 
ta Anna y bishitantenan pa tene 
cuenta cu e cambio di ruta e fin di 


siman aki. 

No laga e obstaculo chikito aki ta 
un motibo pa no asisti n’e Santo 
Sacrificio di Misanan. 

Tambe nos kier a recorda e pueblo 
di Dios na Aruba cu e nobena na 
honor di Nos Señora, Reina di San- 
tisimo Rosario ta cuminsa e week- 
end aki na Kapel di Alto Vista. 

Aruba North Little League (ANLL) ta presenta: 

Baseball Carousel un evento pa sigui 
engrandese deporte di baseball na Aruba 


Diasabra proximo dia 28 di september lo inicia e prome 
di un series di e asina yama: Baseball Carousel or- 
ganisa pa Aruba North Little League (ANLL). 

E evento lo tuma lugar na veld di Juventud Tanki 
Leendert dia 28 di september di 9—llam y lo inclui 
diferente stacion p’e muchanan cu no ta practicando e 
deporte di baseball ainda sera conoci cu e basis di por 
ehempel: bateo, coremento di base, catch y tira. Tur 
esaki na un manera FUN p’asina atrae no solamente e 
muchanan, pero tambe e mayornan n’e dushi deporte 
di baseball. 

Sr. Melvin Quilotte, Presidente di ANLL ta elabora: 
“Nos meta principal cu e baseball carousel aki ta pa 
pasa bario pa bario na diferente veld den Noord y Pla- 
ya, p’asina teamnan den boundary di North League 
por introduci nan team y programa n’e comunidad en 
general”. 

ANLL kier a extende un invitacion cordial pa tur e 
muchanan di Aruba cu no ta practicando e deporte di 
baseball ainda pa diasabra 28 di september na veld di 
Juventud Tanki Leendert di 9-llam. 

Teamnan lo ta presente cu mas informacion di orario 
di training, uniform, etc. Ademas lo tin face painting, 
bula jump y nos special guest: BonBi, e Beisbolista, 
un mainta unda un y tur por disfruta di e ambiente di 
baseball den famia. 

E campeonato di Aruba Little League ta inicia na jan- 
uary 2020 y actualmente nos tin seis (6) team cu ta 
forma parti di ANLL buscando muchanan entre 3—10 
aña pa reforsa nan ekiponan pa e temporada nobo. 

Aruba Juniors Basebaii veld di Aruba Juniors (563-9850), 
Braves y Cabo Sports Basebaii veld di Playa Pabou (732- 
9748), cbn Eagies Basebaii veld di Centro di Bario Noord y 
veld di JTL (592-3819), Biue Mariins Aruba veld di Saliña 
Serca y veld di JTL (593-9029) , Hammersharks Baseball veld 



di Kudawecha y Calabas (592-3232). 

E programa di Little League tin como lema: Caracter, 
curashi y lealtad y ta ofrece un cantidad grandi di ex- 
periencianan unico y beneficioso pa nos muchanan y 
nos comunidad. Keda den contacto cu nos y ricibi info 
via nos facebook page: @ANLL.ARUBA 

Pledge/Promesa 

I trust in God - Mi ta confia den Dios 

I love my country — Mi ta stima mi Pais 

And will respect its laws — Y lo mi respeta su leynan 

I will play fair — Lo mi hunga eerlijk 

And strive to win - Y hunga pa gana 

But win or lose — Pero gana of perde 

I will always do my best - Semper lo mi hasi mi best 

Campeonato 2019/2020 dedica n'e gran personahenan di futbol 

Mario "Mai" Figaroa 
ta un pilar pa Deportivo Nacional 



E di 3 persona cu Federcion di 
Futbol Arubano (AVB) ta dirigi e 
Campeonato 2019/2020 di Divi- 
sion Honor na dje ta Mario “Mai” 
Figaroa. E tin un trayecto largo 
den futbol y e ta cu Deportivo Na- 
cional pa 50 aña. 

Mario Figaroa t’e yiu mayor di Al- 
berto y Petroinali Figaroa. E ta 
casa cu e yiu mayor di Frans Fi- 
garoa, esta Mildred Figaroa pa 
48 aña. Nan tin 2 yiu cu ta Lisa 
y Marc Figaroa y un nieta yama 
Nina. Pa 44 aña el a dedica na su 
trabou cu Elmar. 

E ta un di e fundadonan di Deport- 
ivo Nacional, cual a keda funda dia 
15 di maart 1970. For di momento 
cu a funda Deportivo Nacional, 
Mario t’e tesorero. Den su funcion 
Mai ta un persona hopi streng y 
corecto, pero masha poco e ta haci 
joke. 

Na momeneto cu Mai a haci 60 
aña, el a baha cu pensioen y a bira 
poco mas joker cu e trabou cu sem- 
per el a dedica na dje. 

E ta un persona cu un tremendo 
memoria y semper ta corda tur su 
cosnan. Algo cu ta remarcabel ta 
cu Mai ta basta duro pa saca placa 
y mester tin un bon argumento pa 
por convence. Deportivo Nacional 
sigur no kier pa Mai bandona e 
filanan. 

E ta un persona hopi aprecia y keri 
den e organisacion di Deportivo 
Nacional. 

Ta dedica campeonato 2019/2020 na dje 

Joseph "Cheppy" Ras a gana Copa Antiano cu RCA 


E aña aki Arubaanse Voetbal Bond ta dedica e campe- 
onato di futbol Division Honor 2019/2020 na Joseph 
“Cheppy” Ras, kende a hunga futbol pa hopi aña. E1 a 
hunga desde 1960 te cu 1964 como delantero di Lucky 
Star di Rooi Bosal prome den B-Klasse y despues A- 
Klasse. 

Despues di e campeonato 1963/1964 el a bay hunga p’e 
Tricolornan di Solito, esta RCA. E prome campeonato 
di Cheppy Ras cu RCA tabata na 194/1965 y el a bira 
e maximo goleador di Tricolor cu cu 9 gol. E1 a yuda 
RCA titula como campeon despues di 5 aña. 

Den e luna di juni di e aña ey el a hunga den Copa An- 
tiano cu participacion di RCA, e sub campeon di Aru- 
ba, Tropical di Tanki Leendert, e campeon di Corsou 
Scherpenheuvel y e sub campeon Jong Holland. 

E campeonnan RCA y Scherpenheuvel a topa otro dia 
26 di juni 1965 den un wega culminante pa mira kende 
lo gana of si e wega keda tabla lo tabatin un triple em- 
pate na prome lugar hunto cu Jong Holland. 

Den Wilhelmina Stadion cu tabata yen di fanatico, 
Cheppy Ras a score su prome gol na di 4 minuut y e di 
dos na 24 minuut. Asina aki RCA a bay cu e victoria y 
bira e prome club di Aruba cu a gana un Copa Antiano. 

Dia 18 di juli di e mesun aña, Cheppy Ras a debuta 
cu e seleccion di Aruba pa hunga contra Valencia FC 
di Venezuela. Despues dia 11 di augustus el a hunga 
contra e famoso team di Arsenal di Inglatera y a score 
un di e dos gol di Aruba. 

Cheppy Ras a hunga den luna di october contra Bo- 
naire y Corsou. 

Na aña 1966 el a forma parti di e seleccion di Antias, 
cual tabata forma pa hungadornan di Aruba y uno di 
Bonaire. Nan a gana e medaya di plata den e Wegan- 
an Centro Americano y di Caribe na San Juan, Puerto 
Rico. Durante e campeonato aki e seleccion di Antias a 
perde solamente 1 wega y tabata contra Mexico. 

Cheppy Ras a bolbe bira campeon cu RCA na 1968, 
na 1969 sub campeon y den ambos Copa Antiano. E1 
a hunga 3 campeonato mas cu RCA y a retira despu- 
es di e campeonato 1971/1972, pero a bolbe hunga un 



campeonato mas na 1975. E1 a participa den 9 campe- 
onato cu RCA den hoofdklas y a anota 32 gol. 

Aruba su team di Best of the Best 
Taekwondo a train na Eagle Beach 



DEN fin di siman, e team cu ta preparando 
p’e Best of the Best Taekwondo Test Event 
a train na Eagle Beach. Mirando cu esaki t’e 
ultimo dianan prome cu e Best of the Best 
Test Event e team cu ta preparando a train 
na Eagle Beach. E training di Best of the 
Best semper sa tuma lugar na Eagle Beach. 


Samuel Rosales di Noord Taekwondo Cen- 
ter ta den full trot p’e Best of the Best y ta 
ON y cla pa enfrenta su contrincante. Sam- 
uel Rosales ta bou guia di e team di entre- 
nadornan na Noord Taekwondo Center y ta 
all out cu nan atletanan p’asina nan atleta- 
nan ta bon prepara pa cualkier evento. 


Záhyon Klabér t’e main event y ta tuma es- 
aki na serio y ta determina pa demostra na 
cas kico tur e tin aden pa su contrincante. 
Su coach ex campeon Mundial Henk Meijer 
ta yega Aruba awe diabierna p’e Test Event 
y pa sigui prepare pa Las Vegas. 

Varios Medio di Prensa a laga sa cu nan ta 
bay ta presente pa no perde niun seconde di 
e peleanan. 

Cosecha cu dos workshops di moda y diseño 


DIABIERNA 4 y diasabra 5 di 
october tin dos workshops di e artis- 
ta di Hulanda, Naomi Rosheuvel. 
Naomi ta un artista cu un carera 
profesional den moda na Hulanda, 
unda e ta crea piesanan di moda, 
pero tambe duna workshops pa 
yuda hendenan pa explora y explo- 
ra nan parti creativo. 

E marca di moda di Naomi ta yama 
Nomi y e ta uno conoci pa su toke 
bohimico, pero tambe colorido. 
Cosecha y Naomi ta organisa e dos 
workshops cu e intencion pa siña 
publico loke ta importante den 
mundo di moda y diseño, pero tam- 
be pa por tin intercambio di expe- 
riencia y conocimento entre Hulan- 
da y Aruba den e workshops. 



Diabierna 4 di october, di 17.00 pa 
19.00, participantenan di e work- 
shop “Fashion & Branding” lo haña 
tur e ins and outs di moda, bran- 
ding y diseño di Europa. 

Naomi mes a cuminsa desaroya su 
mesun estilo y marca despues di ri- 
para cu e kier haci esaki. E1 a sigui 
workshops y busca guia serca pro- 


fesionalnan den e ramo di moda y 
ta siñando tur dia con tin cu sigui 
desaroya un marca, con ta draai un 
operacion den mundo di moda, etc. 
Tambe e participantenan tin e opor- 
tunidad pa traha un piesa inspira- 
tivo unda cu por interpreta loke a 
siña den e workshop dor di crea un 
piesa. Edad pa por participa ta 15 
aña bay ariba. 

Diasabra 5 di october, di 10.00 pa 
14.30, lo tin e di dos workshop di 
Naomi, e workshop yama “Fashion 
& Culture”. Aki e focus lo ta riba 
nos muchanan. Muchanan ta haña 
guia di e artista pa por crea piesa- 
nan alternativo y inspirativo. Lo 
transforma pañanan bieu of cu no 
ta wordo usa mas den un piesa di 
moda. 

Cosecha y Naomi ta pensa cu no 
por cuminsa tempran suficiente pa 
inspira nos futuro artistanan. Edad 
pa por participa ta 6 aña bay ‘riba. 

Pa tur dos workshops participante- 
nan ta wordo invita pa trece piesa- 
nan cu ta inspira nan pa nan por 
usa den e workshops. P.e. por trece 
un jeans bieu of un camisa cu no ta 
usa mas. 

Inscripcion ta necesario y esaki ta 
tuma lugar na Cosecha San Nico- 
las of na Cosecha Oranjestad. 

Pa mas informacion por tuma con- 
tacto cu Cosecha San Nicolas na 
telefon 587-8708 of Cosecha Oran- 
jestad na telefon 587-8709. Tambe 
por manda un email na cosechawork- 

shop@gmail.com . 

Pa mas informacion pa cu Cosecha, 
por bishita e Facebook page di Co- 

secha: www.facehook.com/Aruha-Cosecha. 

Señora di edad hañá morto den cas 



WILLEMSTAD - Diahuebs 26 di séptém- 
ber 2019, alrededor di 06.10’or di mainta, 
Central di Polis a haña notificacion cu un 
yiu a tuma nota cu su mama tabata bentá 
abou den cas cu sanger na nanishi y no ta- 
bata duna señal di bida. 

Un unidad policial cu a yega n’e sitio a topa 
ku un señora di 81 aña di edad den e cas y 
no tabata duna señal di bida. 

Durante un investigacion preliminar cu Po- 
lis a haci n’e sitio nan a constatá cu un ben- 
tana di kamber tabata forsá y tur cos den e 
kamber tabata di reboltea. 



Alrededor di 07.20’or dokter di Polis a con- 
statá morto di Agnes Maria Damoen, 
nacé na Córsou, dia 16 di juni 1938. 
Riba órdo di Fiscal di Ministerio Publico a 
confiscá e curpa sin bida pa mas investiga- 
cion. 

Investigacion den e caso aki ta continuá. 

Dos homber a disparce na Surnam y 
lo ta liga cu asesinato na Corsou 


WILLEMSTAD/PARAMARIBO. Autoridadnan 
na Hulanda ta tene cuenta cu e posibilidad cu desa- 
paricion di dos homber na Surnam e dianan aki ta liga 
cu e asesinato di Genciél “Genna” Feller kende a keda 
likida riba Caracasbaaiweg algun siman pasa. 

Un siman prome cu nan a disparce nan tabata na Hu- 
landa y hunto nan a retorna Paramaribo dia 17 di sep- 
tember pero despues no a tende mas di nan. 

Den pre-historia dje casonan aki tin anota cu dia 17 di 
september un auto a kima na “6e rijweg” y polis a con- 
fisca e plachinan di number y a manda yama e doño. 
Su siguiente dia e doño a bisa cu ta su ruman Roy Bis- 
noepersad ta core e auto y mesora ela haci denuncia di 
desaparicion di su ruman. 



E famianan di Roy no tin idea ken Romeo ta. 

Tin sospecho cu Bisnoepersad y Donk a bira victima di 
un reglamento di cuenta pa robo di 400 kilo di cocaina. 
E mesun 400 kilo pa cual resientemente a asesina 
Genciél “Genna” Feller na Corsou y Kelvin Maynard 
na Amsterdam-Zuidoost. 


Acusado a bula bay Hulanda 

Pa maltrato comete na 2017 llona Kramers 
a briya pa su ausencia den corte 


WILLEMSTAD. E cuidadano Ilona Kramers, 
kende tin 24 aña di edad mester a presenta den sala 
di corte diaranson mainta, pero esey no a sosode. Ilona 
Kramers a bria pa su ausencia. 

Pa tal motibo su caso a keda pospone te un otro fecha 
cu no ta stipula ainda. 

Tabata dia 12 di october 2017 cu Ilona Kramers a 
maltrata dos persona di fam Henao Ossa, mas un otro 
persona di fam van Romondt. 

Ilona Kramers furioso manera e tabata, a ranca un 
di e rumannan Henao Ossa na cabey, lastr’e abou na 
suela. Como si fuera no ta basta Ilona Kramers a bati 
e otro ruman cu moketa, golpiando esaki tambe na 
otro partinan di su curpa. 

Ademas Ilona Kramers a hisa un opheto skerpi bati 
un di su victimanan riba man y herid’e y mas despues 


a herida un otro persona mas. 

E succeso aki no ta algu resien, pasobra ta trata for di 
october 2017. Abogado mr. Uldrick Dickens kende ta 
encarga cu e defensa di Kramers a splica cu e no ta- 
batin muchu contacto cu su cliente y asina ey e no sa 
nada di e paradero di Ilona Kramers. 

A zona como un sorpresa total den orea di e abogado 
Uldrick Dickens cu Ilona Kramers entre tanto ta na 
Hulanda. 

Fiscal señora mr. M. Dennaoui-Simon mesora a clar- 
ifica cu posiblemente e acusado no a ricibi e dagfar 
tampoco. 

Pues pendiente di e tramitenan cu lo mester continua 
pa haya Ilona Kramers den sala di corte a keda cu ta 
wanta tratamento di e caso te na momento cu esey ta 
posibel, esta cu Ilona Kramers ta bek na Corsou. 

Cu bon trabou di abogado Becher 

Homber cu a horta saconan di cement, 

tog e no ta bay cera 



WILLEMSTAD. E cuidadano 
Maikel Bonafacia di 48 aña di edad 
no ta un desconoci di husticia, den 
pasado el a haci cosnan hopi for 
di ordo di manera pa cualnan ela 
keda sentencia. 

Diaranson Maikel Bonafiacia a 
presenta den sala di corte cu na su 
banda pa defensa abogado señora 
mr. Maritza Becher. 

E acusado no a divulga masha no 
opstante e tantisimo preguntanan 
cu hues señora mr. Edelenbos a ha- 
cie. 

Tabata dia 21 di februari 2018 cu 
Maikel hunto cu un conoci cu yama 
Garcia Gonzalez a core drenta sin- 
ta den un vehiculo aya na Blue Bay 
Resort, cla pa horta algun saco di 
cement. 

Maikel sa ta hopi frecuente den 
e area aki. Natural su bista a cai 
riba e saconan di cement cu tabatin 
stiwa na e sitio. 

Ta parse cu Maikel ya a traha su 
plan cu una bes cu e logra grap e 
saconan di cement e lo rek un stupi 
na su cas. 

Aparentemente Maikel sa pasa 
mas biaha na e sitio y a tuma de- 
bido nota cu tin construccion tu- 
mando luga riba tereno di Blue 
Bay Resort. 

Pe motibo aki Maikel a bini pre- 
para pa horta e saconan di cement. 
E saconan aki ta di un contratista 
cu tabata encarga cu e construc- 
cion. 

Maikel a bisa hues diaranson cu el 
a pensa cu ta trata aki di sushi cu 


nan a pone cla pa benta afó pero 
hues ni fiscal no a kere Maikel. 
Remarcabel ta e hecho cu Maikel 
Bonafacia ta sufri di kebrante di 
salud y tabata bou di tratamento 
den e sentido cu e mester a drenta 
hospital pa opera. 

Di e manera ey a sosode cu a war- 
da cu tratamento di su caso te di- 
aranson. Fiscal a haya e delito cu 
Maikel a comete unu asina serio cu 
el a para ariba cu mester condena 
e acusado aki na 12 luna di prizon 
di cua 6 luna condicional y tambe 
dun’e guia di Reclassering. 

A sali na Maikel su bentaha e 
hecho cu for di 21 di februari di 
aña pasa e no a haci nada robes cu 
por a hink’e bek den man di hus- 
ticia, anto principalmente su abo- 
gado a keda mustra cu tanto enfa- 
sis riba su bon conducta, indicando 
cu Maikel ta canando riba un bon 
caminda. Abogado a bisa cu Mai- 
kel Bonafacia ta un tata di famia 
cu tin yiunan pa cria y actualmente 


ta haciendo manera debe ser. Den 
bista di e abogado no tin motibo pa 
laga su cliente regresa prizon. 
Hues señora mr. Edelenbos a yama 
Maikel su atencion debidamente 
pa loke el a haci robes, siendo un 
persona cu den pasado caba tabatin 
di haber cu husticia, e no mester a 
core e riesgo ey pa laga vigilante di 
Blue Bay Resort par’e na porta cu 
e saconan di cement te pa haci de- 
nuncia di ladronicia. 

Hues sinembargo a keda convense 
pa e argumentonan di abogado se- 
ñora mr. Becher y asina ey a conclui 
cu e castigo pa por keda limita na 
12 luna completamente condicional 
y un periodo di prueba di 3 aña. 
Maikel no tin nodi di regresa pri- 
zon, ni a dun’e castigo di trabou, ni 
tampoco hues no a mira nesesario 
pa pone Maikel bou di guia di Re- 
classering. 

Maikel manera hues a conclui a 
keda atverti y consientemente ta 
dun’e un chens mas. 

Adicto na droga ta keda cera pa 
despues tuma tratamento na Brasami 


WILLEMSTAD. Giovanny Sider ta keda prizon te 
18 di december 2019 cu posibilidad pa djey keda in- 
terna den Brasami. 

Adiccion na droga ta sigui ta un problema grave den 
bida di Giovanny Sider. E cuidadano aki ta un conoci 
husticia. 

Siendo actualmente na edad di 54 aña di edad e tabata 
diaranson un biaha mas den sala di corte debi cu el a 
subi muraya di un hotel na Pietermaai, drenta e de- 
partamento cu ta atende cu sambuyamento. Den sala 
di corte el a bisa flet cu e tabatin nesesidad di placa pa 
cumpra droga y cuminda. 

Tabata 2 di juni 2019 cu Giovanny Sider a comete e 
delitu ariba menciona. E1 a coy un tas cu ta pertenese 
na un cuidadano di fam Paulina, for di cua el a saca 
un holoshi di oro, mas 2 bon cu un balor di 200 florin. 
Asina cu el a podera di e holoshi, Giovanny Sider a 
hisa e tas benta afó, pero el a bisa cu den e tas no ta- 
batin ningun bon. 

E acusado tabata trankil y consiente di su actonan 
siendo cuidadano cu a keda trata caba den Brasami 
caba, pero sin exito. 

Giovanny a bisa cu e tabata un tempu na Hulanda 
caminda cosnan tabata bay masha bon mes y ey e ta- 
batin su trabou den sector di limpiesa. 

Hopi gana Giovanny Sider tin di regresa Hulanda, 



pero e ta pendiente si su famia por manda placa p’e. 
asina cu el a regresa Corsou el a bolbe hañ’e cu droga 
debi na personanan cu ta rondon’e. 

Fiscal a brinda Giovanny e siguiente oportunidad, pa 
e keda prizon te 18 di december wanta te ora tin un 
espasio liber den Brasami. Giovanny ta full di acuerdo 
cu esey y hues a dicta e sentencia di tal manera cu 
ta fasilita tumamento di Giovanny den Brasami, en- 
trante 18 december 2019, anto pa un periodo di 1 aña, 
sperando cu lo e por ‘kick af. 

Pa ta exacto hues a dicta e sentencia di 200 dia di cas- 
tigo di prizon di cua 1 dia condicional y un periodo di 
prueba di 3 aña. 

Segun conteo ta sali presis e dianan prome cu Giovan- 
ny Sider drenta Brasami. 


Hues no a accepla prueba 
di OM pa condena 
Luigino Winklaar 

WILLEMSTAD. E cuidadano Luigino Winklaar di 
21 aña di edad y nase na Hulanda tabata acusa di un 
ladronicia cu a tuma luga na Caya Balinja. 

Tabata riba e fecha 29 di mei 2018 cu e kiebro aki a 
tuma luga. Aki tin cuestion di ladronicia di ferf, paña 
di cama, tas y un slang di awa pa den cura. 

Luigino Winklaar ta un hóben, cu no opstante esey ya 
tin un racha enorme di casonan castigabel comete riba 


su nomber, segun fiscal mr. Janssen. 

E acusado Luigino Winklaar actualmente ta cera pa 
otro acto castigabel cu el a comete. Pero diaranson djis 
a trata esun pa cua e ta sospecha di un ladronicia na 
Caya Balinja, caminda a haya algun señal di finger- 
print cu a keda atras cu pa fiscal mr. Janssen ta sufisi- 
ente pa un castigo di prizon di 4 aña. 

Hues señora mr. Edelenbos finalmente, despues di tur 
loke a bini padilanti a opta diferente, pasobra scuchan- 
do abogado mr V.S. La Fleur e hues no a accepta e 
pruebanan di Ministerio Publico como convinsente. 
Tambe a conta den bista di hues cu Luigino Winklaar 
ta hóben ainda y cu mester haci tur posibel pa ainda 
gan’e riba e bon caminda. 

Lo e sigui te otro aña 

Caso di explotacion di trago # meis|es # no ta cera ainda 


WILLEMSTAD. E duo Nina Feliz casa cu Coense 
y Michael Coense diaranson tabata den sala di corte 
un biaha mas, esaki mas cu claro relaciona traficacion 
di hende muhe y of contrabanda di muhenan venezo- 
lano. E caso aki a keda trata anteriormente pa corte di 
prome instante y ta relaciona cu durante e periodo 1 di 
maart 2017 pa 9 di september 2018 e duo aki a explota 
algun dama venezolano barbaramente, poniendo nan 
traha como catibonan moderno. 

Tur esaki den e negoshi conoci como la Tasca den 
Otrobanda. Aki e damanan tabata keda registra den 
Hotel Carlos pero mester a pasa over pa den camber- 
nan chikitu di La Tasca duna servisio na hombernan 
cu tabata frecuenta na e sitio ey como cliente. 

Hues a condena e duo na castigo di prizon, pero awor 
a start e proseso di confiscacion di e suma di daño per- 
wisio cu e victimanan a exigi. Manera ta conoci den 
cambernan chikitu e damanan aki mester a hospeda, 
siendo nan 4 cera hunto y cu un solo yabi, pues sin 
ningun clase di privasidad, pero pagando e suma di 
300 florin pa hur nan cada unu. 

Ademas e damanan aki cada unu mester a traha duru 
pa kita e debe di alrededor di 2800 florin cu nan ta 


start cune asina nan pia pisa suela di Corsou, sea 
como ‘trago meisjes’ of di otro forma mas extremo nan 
mester a funciona, canando hinter anochi te den or- 
anan di marduga riba sapatunan di hilchi haltu atrae 
hombernan y buta esakinan gasta placa y si ta posibel 
haci sex cu nan. 

Tratamento di e casonan aki entre tanto ta den apela- 
cion y no sa ainda kico den apelacion lo bira e senten- 
cia, pero ya a start e prosedura pa confisca e suma di 
660.000 florin na daño y perwisio, anto ta basa riba e 
periodo di 2 aña cu e damanan aki mester a mula nan 
curpa, e suma cu awor ta keda exigi. 

Den e caso di confiscacion cu a start, abogado señora 
mr Marije Vaders ta encarga cu e defensa di Nina Fe- 
liz casa cu Coense y Michael Coense. 

Tin e palabracion di informacionnan cu mester keda 
entrega prome 1 di november y esey ke men cu en 
principio ta wanta tratamento di e caso te 11 di de- 
cember 2019. 

Pa dia 15 di yanuari 2020 a plania tratamento di e caso 
den corte naturalmente pendiente tambe di e caso den 
apelacion cu alrededor di luna di april 2020 ta ferwagt 
esey keda cla. 


Investi gac on profundo mester den caso di Harvie Ersilia 


WILLEMSTAD. E cuidadano Harvie Ersilia di 26 aña 
di edad, kende no ta 100/100 na cabes diaranson tabata 
den sala di corte acusa di 2 caso di ladronicia riba dianan 
11 y 28 di december 2018. Sinembargo autoridadnan ta 
bisa cu resultado di investigacion a trece na claridad cu 
a haya fingerprint y palma di man di Harvie Ersilia den 
ambos caso. Den e prome caso di ladronicia Harvie lo 
mester a kibra glas di bentana di un dormitorio aya na 
Noord Salsbach pa por a cue placa y otro artefactonan 
di uzo bay cune. Mas aleu e ta acusa di e kibra drenta 
den un cas na Fosfaatweg, hortando djins, potmoni y un 
telefon Samsung. E acusado Harvie Ersilia en cambio ta 
para ariba cu no ta e ya cu e tabata na Hulanda durante 
e periodo di september 2018 pa maart 2019. E1 a insisti 
den sala di corte diaranson cu e tin un tanchi cu por 
comproba esey. Hues a pidi pa fiscal haci e tramitenan 
nesesario pa laga e tanchi aki aparese dilanti di hues 
comisario pa haci declaracion. Tambe a pidi Harvie Er- 


silia pa demostra cu resibunan paga na Hulanda y of 
pruebanan di banco cu e no tabata na Corsou durante 
e periodo ariba menciona. Fiscal señora mr. Eva Bos 
a keda cu e ta bay tuma contacto cu KLM pa mira si 
enberdad Harvie Ersilia a biaha pa Hulanda pa pasa zo- 
mercarnaval y cu el a regresa Corsou te na maart 2019. 
Den sala di corte a surgi mesora e discucion si Harvie 
Ersilia ta responsabel pa su actonan si of no, como cu e 
ta considera como un persona cu sierto hendicep. Den 
sala di corte e no ta comporta manera un hende cu ta 
domina sufisientemente. Un di e personanan perhudica 
tabata presente pa entrega peticion pa daño y perwisio. 
Mester wak raport sikiatrico, envolvi e tanchi, busca in- 
formacion di KLM y agrupa mas tanto resibu y of prue- 
banan di banco posibel. Como tal finalmente a keda cu 
pendiente di tur e tramitenan aki cu mester tuma luga 
te asina leu, tratamento di e caso aki riba contenido lo 
ta 8 di yanuari 2020. 

Ta recorda tur cumprado di rifa di Facultad di Arte y 
Ciencia (FAS cu rifa lo tuma lugar 2 October 2019 

Fccha noho! IXcw dale! 


E Faculta di Arte y Ciencia (FAS) di Universidad di 
Aruba (UA) ta corda pueblo di Aruba cu e studiantenan 
ta bende rifa pa yuda cubri gasto di un biahe educacio- 
nal na October proximo. E meta di e rifa ta pa e studi- 
antenan por colecta fondo pa paga nan ticket, estadia 
y transporte. Ta pidi tur comerciante y e comunidad 
henter pa coopera ya cu di e forma aki studiantenan 
ta haya e oportunidad pa amplia nan experiencia y 
conocemento riba nivel practico/internacional. 

E programa practico/internacional ta pa studiantenan 
di Social Work and Development (SW&D) y e studi- 
antenan di e programa di estudio Organization, Gov- 
ernance, and Management (OGM). E studiantenan 
di SW&D ta biaha pa Costa Rica y OGM ta biaha pa 
Washington DC. E meta di e biahenan aki ta pa stim- 
ula e studiantenan pa aspira pa sigui studia (pa un 


Masters), pa haya experiencia internacional, pa am- 
plia nan perspectiva teorético y pa nan experiencia 
con ta aplica y teorianan cu nan ta studia den e curso- 
nan por medio di diferente proyecto cu lo bishita na e 
destinacionnan ya menciona. 

E studiantenan y docentenan di FAS ta gradici tur co- 
merciante cu ta coopera y recorda e comunidad cu e dia 
di e rifa ta 2 di October 2019 proximo. Nos rifa lo tuma 
lugar den ora di merdia (lunch) y lo ser supervisa dor 
di Notario Sr. Johnson. Por follow nos riba Facebook 
pa noticia tocante nos rifa: University of Aruba: Orga- 
nization, Governance and Management - OGM. 

Pa mas informacion por e-mail volanda.richardson@ 
ua.aw . valerie.maduro@ua.aw of nurianne,helder@ 
ua.aw. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com ffl www.facebookxom/awemainta 583~1400 583-1444 

SV R.C.A. cu inmenso tristeza ta anuncia e descanso di su miembro 
Honorario, Un persona cu a entrega su mes pa hopi aña na su Team di 
futbol y Club RCA unda ela fungi hopi aña como President. Nos Minister 
Plenipotenciario di Pais Aruba na 1986. Presidente di Arubaanse Voetbal 
Bond. Un amigo fiel, consehero di grandi y chikito na Club RCA. Fiel 
fanatico di tur division y colaborador te na su ultimo dianan. 

Acto di entierro lo tuma lugar diasabra September 28,2019 di 9:00 am - 
11:00 am na Royal Funeral Home despues lo sigi cu cremacion di nos 
difunto stima. 

Acto df condolencia pa nos miembronan, fanatico y hungadornan lo 
tuma lugar na Club di RCA na Solito Diabierna September 21, 2019 entre 
4.30 p.m - 5.30 p.m. cu programa special pa rindi respet y honor, 
despues lo tin condolencia na Royal Funeral Home di 6.00 p.m pa 9.00 
p.m 

RCA division Lifida-Damas- Division di Honor- INTER - INRO- Directiva y 
tur fanatico ta manda condolencia na sra Stella, yiunan, nietonan y bisa 
Nietonan di e difunto. Danki Opa, Papa 7 amigo John pa tur bo conseho- 
nan, pasenshi y Dedicacion na nos Club. Cu nos Creador habri tur porta 

pa bo den su Reino te despues. 

x i ' ' 

'pUHenat 'r¥o*K& & 0twvatwuf- 

Salmo 23-1 

"Señor ta mi Wardador, mi'n tin falta di nada; Den 
cunucu yen diyerbeberde, E ta pone mi sosega.Eta hiba 
mi nafuent'iawa fresco, pa mi bolbe hanjaforsa" 

Salmo 27-1 

"Señor ta mi luz ysalbacion: di ken lo mi tin miedo? 
Señor ta fortalesa di mi bida: pa ken lo mi tembla" 

A fayecenos mama stima, wela, suegra, ruman y tanta 



sra.GenovitaFigaroa- Kelly 

*10 maart 1935 -123 september 2019 
viuda di tAugustin (Tinchi) Figaroa 

Na nomber di su: 

Yiunanstima: 

Axcel y SharissaFigaroa-Daal 
ErwinyJudith Figaroa-Duinhoven 
Robby y Maritza Figaroa-Dirks 
Ronny y MiangelaFigaroa-Tromp 

Nieta y nietonanstima: Shayna y Klayton, Malaja, 

Shaun y Carolina, Chelsea y Anthony, Ronella, Lonneke y 
Tim, Jean Carlos, Robert, Bram. 

Mescos cu nieto: Jayden Kock 

Rumannan: 

Cai Kelly y famia 
Frans Kelly y famia 
Charro Kelly y famia 
Rinchi y Cobito Hill-Kelly y famia 
Eddie Kelly y famia 
Freddy y IsabelTromp y famia 
Mientjey Bentel Chow-Kelly y famia 
Sucuñanan: Angela Kelly-Flanegin y famia 

Maria y Clemente Thiel-Figaroa y famia 
Miguel y SiraFigaroa-Gomez 
Cachiy Margarita Figaroa- Kelly y famia 
Reina Figaroa y famia 
Consuegra: ArindaTromp - Jacobs 

Ruud y PaulaDuinhoven - Dieben 
Manerayiu: LindaSemeleer, Milda Marcus-Semeleer, 
MarleneLacle-Semeleer, 

CarinCorrea - Kelly,Sheila Kelly, 

Prima stima: Lucila de Kort - Flanegin 

Sobrinoy sobrinanan, ihanan, primo y primanan, bisiña 
y conocirnan 

Demas Famia: Figaroa, Kelly, Daal, Duinhoven, Dirks, 
Tromp,Thiel, Semeleer, Ruiz, Hill, Chow, Flanegin, 
Guacaneme, Marcus, Lacle, Gomez, Jacobs, Diebeny 
demasfamia. 

Enfermeranan cu a cuide cu hopicariño Iris, Maria y Lola. 
Oportunidad pa condolencia: Aurora Funeral Home, 
diahuebs 26 di september 2019 di 7'or pa 9'or di anochi. 
Ta invita tur amigo(a), bisiña y conocirnan pa 
asistinaacto di entiero cu lo tumalugardiabierna 27 di 
september 2019 namisa Santa Anna di 9'or pa 11 'or di 
mainta, despuessaliendopa Santana catolicona Noord. 

Despues di entieronos no por ricibibishita di condolen- 
cianacas. 

Na lugar di flor of krans un donacion pa Kanker Fonds lo 
ta altamenteaprecia. Lo tin un cahadisponibelpa e 
gestoaki. 



AnffSra 

-« 

"Señorta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo: 23 


A fayececristianamente 



Jacinta JacobaCroes-Werleman 

Mihorconocicomo:"Chichi of Chichi Fanfa" 

*11-09-1926 - t25-09-2019 
Viuda di tFrancois (Fanfa) Croes 


Lia Lopez 
Eldween Coutinho 
Gino Coutinho 
Thelion Coutinho 
tJantjey 

ChichiaWerleman-Croes 
Luisa y tNaiWerleman-Werleman 
Coco Werleman y famia 
tChimbo y Rina Werleman-Kock 
Chida y FijnCroes-Werleman 
Catey y Keta Werleman-Croes 
Roly y RoslyWerleman-Croes 
tMaxy 

tMarie-Theresa Croes-Duplessy 
tOlga y tHerique Lopez-Croes 
tJojo y tJatie Lopez-Croes 
tBetty Croes y famia 
tShonquitaCroes 
Subrino(a)nanstima: Ruben Werleman,Ricardo 
Werleman,LilianThode,WinaCroes,Rodney 
Werleman,EnricWerleman,Anna Lee,lca 
Lopez,BuchiWerleman,Dolores 
Machado,RochiWerleman,Leo Werleman, Enrita 
Schaedlich, Angelo Werleman,Lindell 
Werleman,Anthony Werleman,Louise M. 
Rafael,AdelinCroes,Gregory Croes,Aldric Werleman,Allan 
Werleman,Cedrick Werleman,Juliette Werleman, 
Randolph Werleman,GuiselaCroes,Karin Croes,Arielle 
Croes,Joseline Croes,DaduCroes,Junior Croes,Monty 
Lopez,Tito Lopez,Odalis Lacle,Elviz Lopez,Lenchi Lopez, 
tGilda Werleman,Lindo Lopez,Diana Croes, RosaldaC- 
roes, tMaickel Lopez, Magda Lopez, tFrans Croes, Mario 
Croes,Robby Croes, tMando Croes, RildoCroes, yTony 
Croes. 


Na Nomber di su: 

Yiustima: 

Nietonanstima: 

Bisanietostima: 

Rumannanstima: 


Cuñananstima: 


Tur suihanan, prima y primonan, bisiñayconocirnan, 
compañeronan di Stichting"Hope" 

Demas famia:Croes, Werleman, Lopez, Coutinho, 

Kock,Duplessy,Thode,Lee,Machado,Schaedlich,Rafael,La 

cle. 

Nos disculpasi den nos tristeza nos por a lubidaalgunfa- 
mia of conocir. 


Oportunidad pa condolencia: Aurora Funeral Home, 
diasabra 28 di september 2019 di 7'or pa 9'or di anochi 

Acto di entiero lo tumalugardialuna 30 di september 
2019 di 9'or pa 11 'or di maintanamisa Inmaculada 
Concepcion, despuessaliendo pa Santana catolicona 
Sta. Cruz. 


Despues di entiero no ta ricibibishita di condolencianacas. 


Au^ra 

Pu*ten<it Pfowe & ^nematofuf . 

"Señor ta mi wardador, mi'ntin falta di nada 
Den cunucu di yerba berde e taponemisosega. 
E tahibaminaawatrankil, 

Pa mi bolbehañaforsa". 

Salmo: 23 


Cu dolor nanoscurason, peroconforme cu boluntad di 
Señor, nos ta anunciafayecimentocristianamente di 



Severio Pedro Croes 

Mihor conoci como Buchi 

Suesposa y yiu: Ana Patricia Croes-Mejia, 

Giny Celeste Croes y nieto. 

YiunannaHulanda: 

Lisa y esposo y famia 
Jean y esposa y famia 
Sasha 

Mama di yiunan y ex esposa: Jeanette Luisa Brokke 
Tantanan: 

Su mama di criansa y tantastima: Irena Croes 
Sra. Vda. Carmen Vieira-Croes y famiana Canada 
Tur primo y primanan 

Rumanan: 

Maria F (Mena) Arendsz-Croes y Norman y yiunan 

Theresita V/D Werf-Croes y yiunan 

MaikyCroes y famia 

Patricia Dania Croes y yiunan 

Pedro N. (Buchi) Croes y famia 

Demas Famia: 

Croes, Arendsz, Van Der Werf, Mejia, Kock Dirksz, Vieira, 
Mata, Croes-Barreto. 

Suamigonan, conocinan y bisiña. 

Ta invita pa acto di entiero cu lo tumalugardiasabra 28 
di september 2018 di 9'or pa 11 'or di maintana Aurora 
Funeral Home, despuessaliendo pa Santana catolicona 
Playa. 

Nos disculpasi den nos tristeza nos por a lubidaalgunfa- 
mia of conocir. 

Despues di entiero no ta ricibibishita di condolencianacas. 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, pero conforme cu boluntad di 
Señor, nos ta anuncia fayecimento di nos ser keri: 



Diana Cecilia Geerman 

Mihorconoci como"Didi"of"Tan Didi" 
*09-06-1947 -123-09-2019 


Acto di entiero lo wordo anuncia despues 


A$f,a 

SP®- 

Gradicimento/lnvitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa 

durante infermedad y entiero di nos ser keri: 



Sra. Vda. Bertha Claver Danies-Tromp 

Nos kier gradici tur enfermeranan y dokternan di 3e 
piso 3B di Dr. Horacio Oduber Hospital. 

Na Edmund Harms Foundacion especialmente Nadia, 
Angelo y Francis. 

Tambe na Wit Gele Kruis y Annie Arendsz y Rogelio 
Jacobs. 

Tur sobrina- y sobrino nan y na tur cu a mustra nan 
atencion. 

Tambe Aurora Funeral Home pa nan bunita servicio. 
Alabes nos kier invita pa 3 Santo Sacrificio di misa cual 
lo tuma lugar na Misa Sta. Filomena na Paradera: 
Diaberna 27 di September 2019 pa 7'or di anochi 
Diadomingo 29 di September 2019 pa 5:30 di atardi 
Diahuebs 3 di oktober 2019 pa 7'or di anochi 
Bo(so) presencia lo ta altamente aprecia 




Ju*ieneU ime £ {fyiemat&ut 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 



Wilfred Roberto Howell 

Mihor conoci como"Howie"of"Jorge" 

*24-12-1952 -125-09-2019 

Acto di entiero lo wordo anuncia despues 



'^uuena.C ^ome $ 0iemat&uf, 


"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, pero conforme cu boluntad di 
Señor, nos ta anuncia fayecimento di: 



Alfonso Krozendijk 

*29-11 -1945 -125-09-2019 
Bo(so) presencia lo ta altamente aprecia 


Au^Gra 

^ 

"putte naC ^o me & 

"God grant me the serenity 
to acceptthe things I 
cannot change, 
courage to change 
the things I can and 
wisdom to knowthe 
difference" 

Cu dolor na nos curazon nos ta participa fallecimiento 
di nos querido esposo, tata,abuelo y bisabuelo. 



John William Merryweather 

* 25-05-32 -+24-09-19 

Ridder in de Orde van de Nederlandse Leeuw 
Ridder in de Order van Oranje Nassau 


Stella Merryweather- Broekman 

Michael John Merryweather y yui Brandon Merry- 

weather 

Neil Merryweather. Inglaterra 

Mark Merryweather. Inglaterra 

Isaac y Lourdes Muller -Broekman .Korsow 

Valery y Eric van Hall - Chong. Hulanda 

Mark, Eden y Noah Bueno de Mesquita. Hulanda 


Herbert y Carolina Merryweather 
Philip yTyara Merryweather 
Francine de Lannoy 


Nietoy bisa nieto nan 

Famianan: Merryweather, Broekman , Breusers, 
Henriquez, Barbour, Croes, van Romondt, de Veer, 
Hollander 

Amigoe nan di cas: 

Eric Gomez, Mimi Pavlis, Verna Beaujon, Carolina y 
Yacco, Yumi, 

Mirtha y Carlos, Melba, Ankie, Rose, Irene . Y su gran 
famia di RCA 

Un danki di curazon na cas di cuido BETESDA. 

Condolencia : Royal Funeral Home Diavierne 27 di 

September di 6-9 pm. Y 

Diasabra Di 9-11 am na Royal Funeral Home. 

Na luga di flor y krans tin un box disponibel pa hasi un 
donacion pa Kerki Protestant Piedra Plat. 

Nos no ta ricibi bishita di Condolencia na cas despues 
di entierro 













































































AWEMainta 


Diabierna, 27 September 2019 



Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















